Ekkert af þessari uppsetningu allri var tilviljun frekar en viðbrögð óvinahers Bjarna í heimi bloggara . Aðförin að Bjarna hefur auk þess alþjóðlega hlið þar með breska blaðið The Guardian er með í spilinu . Augljóst er að rík viðleitni er hjá mörgum að gera ákvörðun sýslumannsins á höfuðborgarsvæðinu um að verða við kröfu Glitni Holdco ehf. , sem heldur um eignir sem áður tilheyrðu slitabúi Glitnis , um lögbann gagnvart Stundinni mánudaginn 16. október að flokkspólitísku máli eða óvildarmáli í garð Bjarna Benediktssonar forsætisráðherra . Þetta birtist vel í fréttatíma ríkissjónvarpsins kl. 19.00 mánudaginn 16. október þegar brugðið var á skjáinn klippum frá Stundinni sem sýndu aðförina gegn Bjarna og fjölskyldu hans með tilvísun til gagnanna sem um er að ræða . Jafnframt eru þessar klippur notaðar sem kynningarmynd með frétt um málið á ruv.is Ríkissjónvarpið sendi einnig í höfuðstöðvar Stundarinnar fréttamann sinn Ægi Þór Eysteinsson sem var spyrill í samtalsþætti við Bjarna í ríkissjónvarpinu án þess að vita neitt að gagni um málefni en var þeim mun kappsamari um að sækja að Bjarna persónulega . Ekkert af þessari uppsetningu allri var tilviljun frekar en viðbrögð óvinahers Bjarna í heimi bloggara . Aðförin að Bjarna hefur auk þess alþjóðlega hlið þar sem breska blaðið The Guardian er með í spilinu . Þeir sem standa að henni tvinna ef til vill saman flokkspólitíska og fjárhagslega hagsmuni sína . Frá því var greint í fyrra að breskur fjárfestir hefði eignast hlut í Stundinni . Smári McCarthy , þingmaður Pírata , hefur einnig verið í eigendahópnum . Í Morgunblaðinu dag ( 17. október ) er rætt við Ingólf Hauksson , framkvæmdastjóra Glitnis HoldCo . Hann segir að upplýsingarnar í Stundinni séu „ klárlega úr kerfum Glitnis fyrir hrun þannig að við óttumst að þarna séu upplýsingar um fjölda viðskiptamanna og það er nú aðalástæðan fyrir þessari lögbannsbeiðni “ . Þá segir í Morgunblaðinu : „ Spurður um hvort lögbannið sé eitthvað tengt Bjarna Benediktssyni forsætisráðherra , vísar Ingólfur því til föðurhúsanna . „ Já , ég vísa því til föðurhúsanna . Auðvitað er þetta sett upp þannig af Stundar-mönnum . Þarna er fyrst og fremst gögnum stolið eða gögnum lekið með einhverjum hætti og auðvitað beinast spjót að okkur sem störfum þarna og við viljum líka hreinsa okkar mannorð í leiðinni . “ „ Nánar tiltekið var þess krafist að lögbann yrði lagt þá þegar við birtingu Útgáfufélagsins Stundarinnar ehf. og Reykjavík Media ehf. á öllum fréttum eða annarri umfjöllun er byggði á eða væri unnin upp úr gögnum úr fórum eða kerfum Glitnis HoldCo ehf. sem bundnar væru bankaleynd samkvæmt 58. gr. laga nr. 161 / 2002 . Nefnd krafa var lögð fram þar sem Glitnir HoldCo ehf. taldi yfirgnæfandi líkur á því að umfjöllun umræddra fréttamiðla byggði á gífurlegu magni gagna sem innihéldi upplýsingar um persónulega fjárhagsmálefni þúsunda fyrrverandi viðskiptavina Glitnis HoldCo ehf . Stjórn Glitnis HoldCo ehf. taldi því nauðsynlegt að grípa til fyrirbyggjandi aðgerða til að gæta hagsmuna sinna viðskiptavina . “ Jón Steindór Valdimarsson , þingmaður Viðreisnar , sem ekki hefur verið hampað af flokki sínum eftir að Þorgerður Katrín Gunnarsdóttir bylti flokksformanninum , hefur kynnt sem formaður stjórnskipunar - og eftirlistnefndar alþingis að nefndin ætli að koma saman og ræða lögbannið á Stundina . Að þingmenn fari þannig inn á verksvið dómstóla samkvæmt stjórnarskránni og reglunum um þrískiptingu valdsins er aðeins til marks um að nú eigi að nota úrskurðinn sem tæki til að vekja athygli á sér í kosningabaráttunni . Kenningin um að Bjarni Benediktsson standi að baki örþrifaráðinu sem gripið var til gegn Stundinni mánudaginn 17. október heldur ekki vatni . Hún er því enn ein brauðfótaaðförin að Bjarna .